**מלגת הארכיון הציוני ע"ש ד"ר מיכאל היימן ז"ל**

הארכיון הציוני המרכזי בירושלים מעוניין בחשיפת חומרים ארכיוניים שטרם התפרסמו באמצעות הענקת מלגה לתלמידים לתארים מתקדמים שיירשמו את החומרים בארכיון הציוני.

מטרת המלגה:

לעודד את השימוש בחומרי הארכיון בעבודות המחקר של הסטודנטים וכן לקדם רישום וקִטלוג של חומר ארכיוני השמור בארכיון, שטרם נרשם או צריך רישום מחדש.

מהות המלגה:

* המלגאים יעסקו ברישום (קִטלוג) חומרים ראשוניים בארכיון הציוני. המלגאים ישתמשו בחומרים כמקורות ראשוניים לעבודות המחקר שלהם באוניברסיטה.
* המלגאים יאושרו על ידי מוסד המחקר והארכיון וכן יקבלו הכשרה בתחום הארכיוני וליווי מקצועי מצוות הארכיון.
* המלגאים יקבלו תמורה כספית בעבור עבודתם בהתאם להיקף העבודה. גובה המלגה כ- 3000 ₪ לחודש עבודה.
* המלגה תמומן במשותף על ידי מוסד המחקר והארכיון.

לפרטים נוספים נא לפנות לרחל רובינשטיין, ראש המדור לארכיונים אישיים בארכיון הציוני:

טלפון: 02-6204816 | rocheller@wzo.org.il